Sobiq rasmiy: O'zbekistonning iqtisodiy ko'rsatkichlariga ishonmang 
Shermamat Abdullozoda uzoq yillar davomida O'zbekiston moliyaviy tizimida yuqori lavozimlarda ishlagan. 2004-yilda vatanni tark etgan. Nima uchun? Suhbatni tinglang.
VASHINGTON — Moliya vazirligida iqtisodiy taraqqiyot va sarmoya bo'yicha idorani boshqargan, respublikaning xalqaro bank va donorlar bilan aloqalarini tebratgan Abdullozoda bugungi ahvolni tahlil qilar ekan, yaqin kelajakda O'zbekistonda tirikchilik osonlashishiga ishonmaydi. Lekin kelajakdan umidvor. Abdullozoda 1990-yillar boshida ona shahri Samarqandda Soliq qo'mitasida inspeksiya bo'yicha idora direktor o'rinbosari bo'lib ishlagan. 1996-2002 yillarda Moliya vazirligida Xalqaro qarz boshqaruvi uchun moliya direktori edi. 2002-2004 yillarda esa iqtisodiy taraqqiyot bo'yicha moliya direktori sifatida Bosh vazir idorasi va Markaziy bank raisiga hisobot bergan. Uning nazarida jahonning turli burchaklarida ishlab yurgan, bilim olib o'z saviyasini oshirayotgan vatandoshlar bora-bora vatanni o'zgartiradi va progress bo'lishiga majbur qiladi. Oshkoralik va adolat tarafdorlari ko'payishi lozim, deydi u, hamfikr insonlarning o'ziga ishonchi oshishi kerak. Hukumatda o'zgarish istaganlar ko'p, ular ozchilik va ochiq gapirishdan qo'rqadi, chunki oqibatlari hamisha og'ir, deydi u. Jahon banki va Xalqaro valyuta jamg'armasi, qolaversa boshqa ko'plab xalqaro tashkilotlarga ko'ra, O'zbekistonning asosiy dushmani - korrupsiya. Taraqqiyot yo'lida shu muammo eng katta to'siq. Uni yengish mumkinmi? Ishni qayerdan boshlash kerak? "Amerika Ovozi" sobiq rasmiy va bugungi kunda Kaliforniya shtatida doktorlik dissertatsiyasi ustida ishlayotgan mutaxassisni suhbatga tortdi. Marhamat, tinglang. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.